حمزه الشبراويشى

حمزه الشبراويشى هو رجل اعمال مصرى وصانع كولونيا 555 و قصة كفاح طويله.
كولونيا 555 هيا ازازة عطر ، كان ليها قيمتها فى حياة المصريين من عقود طويلة ، تشتم فيها رائحة الماضى الجميل بكل ما يحمل من ذكريات ، فالأطفال تقدمها للأم فى عيدها ، و تتعطر بيها الجده ، و يستخدمها البعض لتطهير الجروح او لخفض حرارة المريض و لانقاذ من فقد الوعى ، و ليمكن كانو يستخدمونها فى أغراض منزليةتانيه ، فاستقرت فى وجدان كل مصرى ، لكن مالا تعرفه ان بعد ازازة 555 قصة كفاح خلصت بالتأميم

 حياته 
اتولد حمزة الشبراويشى فى قرية شبراويش فى مركز اجا فى محافظة الدقهليه ، وماكانش عنده شيئ غير موهبته الفريدة فى صنع أسنسات العطور، و فى البداية استقر فى منطقة الحسين و افتتح محل صغير لبيع العطور اللى كان يصنعها بيديه ، عرف النجاح سريعا فافتتح فرع فى الموسكى وبعدها فى وسط البلد ، و كان قرر ان يتحول معمله الصغير لمصنع

 نشاطه 
اشترى قطعة أرض صغيره فى دار السلام و كل ما توفر ليه بعض المال كان يشترى قطعة مجاورة لتوسعة المصنع، و كان يزرع بنفسه الليمون اللى يستخدمه فى تصنيع الكولونيا، و كان الملك فاروق يقدم سنويا جايزة احسن جنينة منزل، و كان بيته فى المعادى بقطعة أرض حوالى فدان تفوز بالجايزة كل سنه ، و كان فى عيد الام يقيم نافوره فى أرض المعارض بالجزيرة تضخ الكولونيا طول اليوم، وبقت منتجات الشبراويشى جزء هام و ثابت فى حياة المصريين : الكولونيا وبودرة التلك و مستحضرات التجميل .
فى كل مرة كانت توضع قدام عبد الناصر قوائم بأسماء ستخضع لقرار التأميم كان ناصر يشطب على اسم حمزة الشبراويشى و يستبعده عن قرارات التأميم ، ايمانا منه بأن الشبراويشى رجل عصامى و ليس إقطاعيا، و يمثل مصر بصناعة وطنية، كانت منتجات الشبراويشى فى كل بلد عربي، فى مصر تحمل اسم 555 و فى السعوديه تحمل اسم ( سعود) و فى السودان تحمل صورة مطربهم الأشهر عبد الكريم كرومه
فى مصر كمان كانت ام كلثوم بطلة إعلانات منتجات الشبراويشى فى الصحف، و لما اقترضت مصر علشان بناء السد العالى، كان يتم سداد جزء من دى القروض فى شكل عينى ( ثلاجات إيديال، منسوجات قطنية، أثاث دمياطى) و كانت كولونيا 555 تحتل موقع مهم فى القائمة. من جهة تانيه كان ناصر زبون محب لمنتجات الشبراويشى ، فكان قراره صارم، لن نؤمم الشبراويشى .
ماكانش حمزة الشبراويشى مهتم بالسياسه، و رفض كل العروض المغرية اللى عرضت عليه لشراء مصنعه، كان عبود باشا يطارده ليل نهار لشراء المصنع، لكنه كان يرفض البيع متمسك بصناعته و تجارته .و فى نهاية سنة 1965 أصيب حمزة الشبراويشى بجلطة ، و سافر لسويسرا لتلقى العلاج ، ماكانش يعرف أن ناصر كان يستبعده طول الوقت من قرارات التأميم ، لو كان يعلم ما خاف أن يرجع، كان يتابع من سويسرا أخبار الأذى اللى يتعرض له أصحاب بعض الصناعات.
قرر أن تكون العودة لبيروت بعد ان تم الشفاء . و افتتح حمزة الشبراويشى فى بيروت مصنع صغير لتصنيع العطور كبداية جديدة بعيدة عن الجو العام فى مصر، استغل البعض ما حدث و كانت الوشاية مكتملة الأركان، حمزة الشبراويشى هرب من مصر للبنان و سيستقر هناك بعد ما يصفى أعماله و يسحب أمواله كلها، هنا كان قرار عبد الناصر بفرض الحراسة على ممتلكات الشبراويشى، و تم عرضها للبيع، و كان المقابل اللى دفعته شركة السكر و التقطير لشراء مصنع الشبراويشى و المحلات و الاسم التجارى و البيت و بعض الفدادين زهيدا اوى لم يتجاوز مبلغ 165 ألف جنيه

 وفاته 
عرف حمزة الشبراويشى الخبر و فهم أنه لا مجال للعودة، فاستمر فى لبنان ينتج و يواصل نجاحه لحد توفى مع نهاية الستينات و رجع لمصر جثمانا ليدفن فيها حسب وصيته، كان الشبراويشى يعتبر عمال المصنع شركاءه فى التجربة و كانو على قدر المسئولية فحافظوا عليه من بعده واستمرت منتجاته ناجحة، و لما مات شيعوه سيرا على الأقدام من ميدان التحرير لمدفنه

 مصادر 

 لينكات برانيه 


تصنيف:رجال اعمال مصريين
تصنيف:دقهلاويه
تصنيف:ناس من اجا